  Майя Бывальцева 2017-тӥ арын инвожое Удмуртиын муниципалитетъёслэн тӧрооссы понна дышетонъёс ортчытозы. Муниципал кылдытэтъёслэн луонлыкъёсынызы картаос кылдытонъя кенешонын 17-тӥ куартолэзе со сярысь вераз улосвыл тӧролэсь ужзэ огдырлы быдэсъясь Александр Бречалов. Муниципал кылдытэтъёсэн тӧрооссы — со тӧрлыклэн, шуом, инъет луись ёзэз, кудӥз интывылын Москваын кылдӥсь кичӧлтонъёсты быдэстэ, асьме учырын — Ижкарын. Соин ик мынам но кивалтэтлэн тунсыкмы тӥледын матынгес но пайдалыкогес ужан Александр БречаловЧакланъёсъя, дышетон 2–3 нунал кыстӥськоз, отчы Бречалов ачиз но пыриськоз. Элькун тӧрлыкез дышетон радэз Россиысь калык возёсъя но кун службая академиен, солэн ректореныз Владимир Мауен, вань ёзъёслы кадръёсты дасянъя ӵектосэн кивалтӥсь Алексей Комиссаровен ӵош дасяло. Дышетонын одӥгез валтӥсь ӧр луоз интывылъёсты экономика ласянь азинтон но инвестициосты кыскон. Александр Бречалов тӧроосты возьдаськытэк вераны куриз, кыӵе тодонлыкъёс соослы уг тырмо. Ужанрадлыкез ӵектонъёсты лыдэ басьтыса кылдытозы. Тегъёс: Политика Удмуртия муниципалтӧрлыкъёс АлександрБречалов  